Koordinatės: 55°17′15″š. pl. 22°55′13″r. ilg.﻿ / ﻿55.287386°š. pl. 22.920325°r. ilg.﻿ / 55.287386; 22.920325

Baublio ąžuolas|  
Ąžuolas krūmokšnių apsuptyje |
| Vieta | Stulgiai,Jurbarko raj. |
| Rūšis | paprastasis ąžuolas |
| Aukštis | 20,0 m |
| Amžius | 280 m.(2021 m.) |
| Apimtis (1,3 m aukštyje) | 5,00 m |

**Baublio ąžuolas** – išskirtinis ąžuolas, augantis Jurbarko rajone, Šimkaičių seniūnijoje, Stulgių kaime, Šaltuonos dešiniojo kranto slėnyje. Augavietė priklauso Raseinių miškų urėdijos Vadžgirio girininkijos 573 kvartalo 39 sklypo teritorijai. Prie ąžuolo pastatytas naujas geležinis informacinis ženklas (išlikęs ir senasis, medinis). 2023 m. duomenimis, lankymui nepritaikytas: auga tankių krūmokšnių apsuptyje, ąžuolo prieigose driekiasi šlapynė (apleista pieva), pasiekti trukdo sezoniniai upeliai, keliuose nėra nuorodų.

Gali būti pasiekiamas iš kelio  **3512**  Raseiniai–Paupys–Eržvilkas , neprivažiavus Paupio bažnytkaimio, pasukti į pietus per Paupio mišką. Nuvažiavus apie 3 km, prieš vienkiemį Kalupiuose ir neprivažiavus Šaltuonos, sukti į rytus, važiuoti apie 1 km. Nuo pamiškės žvyrkelio apie 340 m į pietus paeiti palei krūmokšniais apaugusį bevardį upelį, toliau – nusileisti į slėnį. Kitu maršrutu, nuo asfaltuoto kelio Vadžgiryje, vykti žvyrkeliu apie 4 km į šiaurę, pervažiuoti Šaltuonos tiltą, už Kalupių vienkiemio pasukti į rytus, link ąžuolo.

Baublio ąžuolas – valstybės saugomas botaninis gamtos paveldo objektas, šį statusą įgijęs Aplinkos ministro 1999 m. lapkričio 3 d. įsakymu Nr. 345.

2017 m. duomenimis, kamienas buvo tuščiaviduris, apačioje susiformavusi drevė. Laja simetriška, sveika, gyvybinga. Kitų šaltinių duomenimis, pagal 2021 m. atliktą valstybės saugomų botaninių GPO vertinimo ataskaitą, priekelmyje ir kamiene buvo atsivėrusios žaizdos, apnikęs puvinys, medžio vidus visiškai išpuvęs. Lajos plotas – 363 kv. m, amžius – 280 metų.

Duomenys
--------

* Medžio rūšis – paprastasis ąžuolas (*Quercus robur L.*)
* Kamieno apimtis – 5,00 m
* Medžio aukštis – 20,0 m
* Lajos plotas – 363 kv. m
* Amžius – 280 metų

Taip pat skaitykite
-------------------

* Globio ąžuolas (auga už 150 m į šiaurės vakarus).

Šaltiniai
---------

1. 1 2  Saugomų teritorijų valstybės kadastras. Baublio ąžuolas *stvk.lt/map*
2. ↑  Valstybinė miškų tarnyba. Senieji Lietuvos ąžuolai. 181. Baublio ąžuolas *lrv.lt*
3. ↑  Gamtos paveldo objektai. Detalūs vertinimo duomenys. Botaniniai GPO (taškiniai objektai), 4. Baublio ąžuolas *vstt.lrv.lt*

Nuorodos
--------

* Baublio ąžuolas *saugoma.lt*

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RJurbarko rajono savivaldybės saugomos teritorijos |
| --- |
|  |
| Valstybiniai rezervatai | 
Viešvilės gamtinis rezervatas |
|  |
| Regioniniai parkai | 
Panemunių regioninis parkas |
|  |
| Valstybiniai draustiniai | 
Balandinės telmologinis • Baužaičių telmologinis • Dubysos ichtiologinis • Jūros ichtiologinis • Kaskalnio geomorfologinis • Lapgirių botaninis • Margupio botaninis • Mituvos hidrografinis • Šaltuonos botaninis-zoologinis |
|  |
| Valstybiniai gamtos paveldo objektai | 
Avietiškių ąžuolas • Baublio ąžuolas • Gediminaičio ąžuolas • Gelgaudų ąžuolas • Globio ąžuolas • Graužėnų pušis • Milaičių ąžuolas • Papiškių ąžuolas • Raudonės juodoji tuopa • Raudonės liepa • Vidkiemio ąžuolų alėja • Žvirblaukio ąžuolas |
|  |
| Savivaldybės gamtos paveldo objektai | 
Antkalnės ąžuolas • Antkalnės liepa • Domantų ąžuolas • ~~Domantų kadagys~~ • Domantų klevas • Rūsteikonių ąžuolas |

 |